คําสั่งกรมบังคับคดีที่ 83/2553เรื่อง การพิจารณาและมีคําสั่งในสํานวนคดีล้มละลาย------------------------------ ตามกฎกระทรวงแบ่งส่วนราชการกรมบังคับคดี กระทรวงยุติธรรม พ.ศ. 2551 ข้อ 3 ให้แบ่งส่วนราชการกรมบังคับคดี ดังต่อไปนี้ ก. ราชการบริหารส่วนกลาง (5) (9) กองบังคับคดี ล้มละลาย 1 - 5 และ (13) สํานักฟื้นฟูกิจการของลูกหนี้ ข.ราชการบริหารส่วนภูมิภาค สํานักงาน บังคับคดีจังหวัด ระเบียบกระทรวงยุติธรรมว่าด้วยการบังคับคดีล้มละลายและการชําระบัญชี พ.ศ. 2520 และคําสั่งกรมบังคับคดี ซึ่งกําหนดให้เจ้าพนักงานพิทักษ์ทรัพย์ ผู้อํานวยการสํานักฟื้นฟู กิจการของลูกหนี้ ผู้อํานวยการกองบังคับคดีล้มละลาย ผู้อํานวยการสํานักงานบังคับคดีจังหวัด รายงาน เสนอความเห็นหรือรายงานให้อธิบดี หรือรองอธิบดีผู้ได้รับมอบหมาย หรือผู้เชี่ยวชาญเฉพาะด้านการ บังคับคดีล้มละลาย เพื่อพิจารณาสั่งการหรือเพื่อให้ความเห็นชอบหรือ เพื่อทราบในสํานวน คดีล้มละลาย นั้น อาศัยอํานาจตามพระราชบัญญัติล้มละลาย พุทธศักราช 2483 ประกอบกับมาตรา 38 แห่งพระราชบัญญัติระเบียบบริหารราชการแผ่นดิน พ.ศ. 2534 แก้ไขเพิ่มเติมโดยพระราชบัญญัติ ระเบียบบริหารราชการแผ่นดิน (ฉบับที่ 2) พ.ศ. 2550 และพระราชกฤษฎีกาว่าด้วยการมอบอํานาจ พ.ศ. 2550 อธิบดีกรมบังคับคดีจึงมีคําสั่งดังต่อไปนี้ข้อ ๑ ในคดีฟื้นฟูกิจการของลูกหนี้ ซึ่งตามคําสั่งกรมบังคับคดีกําหนดให้เจ้าพนักงาน พิทักษ์ทรัพย์เสนอเรื่องให้อธิบดี หรือรองอธิบดีผู้ได้รับมอบหมายเพื่อพิจารณาสั่งการ หรือ เพื่อให้ความเห็นชอบ หรือเพื่อทราบ นั้น ให้เจ้าพนักงานพิทักษ์ทรัพย์เสนอเรื่องให้ผู้อํานวยการ สํานักฟื้นฟูกิจการของลูกหนี้เป็นผู้พิจารณามีคําสั่งแทน ในคดีล้มละลาย ซึ่งตามคําสั่งกรมบังคับคดีกําหนดให้เจ้าพนักงานพิทักษ์ทรัพย์เสนอ เรื่องให้อธิบดี หรือรองอธิบดีผู้ได้รับมอบหมาย หรือผู้เชี่ยวชาญเฉพาะด้านการบังคับคดีล้มละลาย เพื่อพิจารณาสั่งการ หรือเพื่อให้ความเห็นชอบ หรือเพื่อทราบนั้นให้เจ้าพนักงานพิทักษ์ทรัพย์เสนอเรื่อง ให้ผู้อํานวยการกองบังคับคดีล้มละลาย หรือผู้อํานวยการสํานักงานบังคับคดีจังหวัด หรือผู้อํานวยการ สํานักบังคับคดีพื้นที่เขตมีนบุรี เป็นผู้พิจารณามีคําสั่งแทน กรณีตามวรรคหนึ่ง หากผู้อํานวยการสํานักฟื้นฟูกิจการของลูกหนี้ พิจารณาแล้วเห็น ว่าเป็นกรณีที่มีปัญหายุ่งยาก สลับซับซ้อน หรือเป็นที่สนใจของประชาชนหรือมีผลกระทบต่อ กองทรัพย์สินเป็นอย่างมาก หรือกรณีอื่น ๆ ตามที่เห็นสมควรให้เสนอสํานวนพร้อมความเห็นต่ออธิบดี หรือรองอธิบดีผู้ได้รับมอบหมายเพื่อพิจารณาสั่งการ หรือเพื่อให้ความเห็นชอบ หรือเพื่อทราบ กรณีตามวรรคสอง หากผู้อํานวยการกองบังคับคดีล้มละลาย หรือผู้อํานวยการ สํานักงานบังคับคดีจังหวัด หรือผู้อํานวยการสํานักบังคับคดีพื้นที่เขตมีนบุรี พิจารณาแล้วเห็นว่าเป็น กรณีที่มีปัญหายุ่งยาก สลับซับซ้อน หรือเป็นที่สนใจของประชาชนหรือมีผลกระทบต่อกองทรัพย์สิน เป็นอย่างมาก หรือกรณีอื่น ๆ ตามที่เห็นสมควร ให้เสนอสํานวนพร้อมความเห็นต่อผู้เชี่ยวชาญเฉพาะด้าน การบังคับคดีล้มละลายเพื่อพิจารณาสั่งการ หรือเพื่อให้ความเห็นชอบ หรือเพื่อทราบ ทั้งนี้ เมื่อผู้เชี่ยวชาญเฉพาะด้านการบังคับคดีล้มละลาย พิจารณาแล้วเห็นว่ามีเหตุ อันสมควรที่จะต้องได้รับการพิจารณาจากอธิบดีหรือรองอธิบดีผู้ได้รับมอบหมายอาจเสนอสํานวน พร้อมความเห็นต่อบุคคลดังกล่าวเพื่อพิจารณาสั่งการหรือเพื่อให้ความเห็นชอบก็ได้ข้อ ๒ ความในข้อ 1 วรรคหนึ่งและวรรคสอง มิให้ใช้บังคับกับคําสั่งกรมบังคับคดีที่ 452/2555 เรื่อง การปฏิบัติงานที่มีความเกี่ยวเนื่องสัมพันธ์กัน และคําสั่งกรมบังคับคดีที่ 457/2555 เรื่อง การดําเนินคดีอาญาตามกฎหมายล้มละลายข้อ ๓ ให้รองอธิบดีผู้ได้รับมอบหมายสุ่มตรวจสํานวนคดีล้มละลายแล้วรายงานต่ออธิบดี ทุกระยะเวลาสามเดือน อนึ่ง หากคําสั่งหรือบันทึกข้อความใดที่ขัดหรือแย้งกับคําสั่งนี้ให้ถือปฏิบัติตามคําสั่งนี้ ทั้งนี้ ตั้งแต่บัดนี้เป็นต้นไปผู้มีอํานาจลงนาม - สั่ง ณ วันที่ 17 กุมภาพันธ์ พ.ศ. 2553 ลงชื่อ ชูจิรา กองแก้ว (นางซูจิรา กองแก้ว) อธิบดีกรมบังคับคดี